Par to, ka stūres pirksts varētu būt bojāts, var liecināt šādas pazīmes:
● Braukšanas laikā automašīnu velk uz labo vai kreiso pusi;
● Riepām ir nevienmērīgs nodilums to sānos;
● Klauvējoša skaņa, veicot pagriezienus (it īpaši – mazā ātrumā vai asos pagriezienos).
Ja esi saskāries ar kādu no šīm pazīmēm, nekavējoties dodies uz autoservisu, lai veiktu automašīnas diagnostiku. Pirmkārt, braukšana ar bojātu stūres pirkstu vai citu stūres mehānisma detaļu ir bīstama gan tev, gan citiem satiksmes dalībniekiem. Otrkārt, bojātās detaļas laicīgi nenomainot, pastāv risks, ka kādā brīdī stūrēšana ar automašīnu kļūs praktiski neiespējama, un sliktākajā gadījumā tas var notikt arī braukšanas laikā.